Ginteftigen
De ginteftigen (Latynske namme: Suliformes) foarmje in skift fan de klasse fan de fûgels (Aves), en it boppeskift fan de nije fûgels (Neoaves). Ta dit skift hearre 60 ûnderskate soarten fûgels. De ginteftigen komme yn grutte dielen fan de wrâld foar, altyd op of deunby it wetter fan seeën en oseanen (ginten en fregatfûgels) of seeën, marren en rivieren (ielguozzen en slangehalsfûgels). Foar it meastepart libje de fûgels fan dit skift fan fisk.

Taksonomy
De gearhing tusken de ginteftigen en de oanbuorjende skiften fan de pilekaaneftigen (Pelicaniformes) en eiberteftigen (Ciconiiformes) is kompleks en haw forskate resinte taksonomyske oanpassingen meibrocht. Tsjintwurdich wurde de ginteftigen opdield yn fjouwer famyljes. De grutste famylje is dy't fan de ielguozzen en dit skift fan de ginteftigen wurdt dêrum ek wol als ielgoeseftigen (Phalacrocoraciformes) oantsjut.

Skiftopbou
 skift ginteftigen (Suliformes)
 famylje fregatfûgels (Fregatidae), 1 skaai, 5 soarten
 famylje ginten (Sulidae), 3 skaaien, 10 soarten
 famylje slangehalsfûgels (Anhingidae), 1 skaai, 4 soarten
 famylje ielguozzen (Phalacrocoracidae), 3 (of mear) skaaien, 41 soarten

Fûgelskift